《赠月君》
唐代·徐夤

出水莲花比性灵，三生尘梦一时醒。神传尊胜陀罗咒，

佛授金刚般若经。懿德好书添女诫，素容堪画上银屏。

鸣梭轧轧纤纤手，窗户流光织女星。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。